Grundejerforeningen
Havstokken
                                                                                                                            
 D.28-10-2010

Referat af bestyrelsesmøde d. 1-10-2010.

Dagsorden:
1.	Post
2.	Sommerfesten
3.	Kloakker og hovedvandsledninger
4.	Eventuelt

Tilstede: Steen Clausen, Jens Abildgaard, Bjarne Godskesen, Ruth Ørsholm.

1. Post:
Der var kommet brev fra kommunen om det årlige møde med grundejerforeningerne, samt en forespørgsel fra en ejendomsmægler i forbindelse med et evt. salg af en af parcellerne.

2. Sommerfesten.
Jens og Carsten orienterede om sommerfesten. Det var efter deres opfattelse en rigtig god aften, som vi på næste generalforsamling bør tale om evt. skal gentages til næste år.

3. Kloakker og hovedvandsledninger:
Steen havde efter generalforsamlingen i februar kontaktet kommunen ang. ”Offentliggørelse” af Stokkemarkevejs kloakker og hovedvandsledninger, der ifølge en deklaration er ”private”, og udgifter til rep. og vedligeholdelse skal afholdes af grundejerforeningens medlemmer. 
Der blev d. 8.3.2010 afholdt et møde med Merete Gjelstrup, som på mødet anbefalede, at vi sendte en ansøgning om det til hende. Ansøgningen blev sendt samme eftermiddag. 
Desværre stoppede Merete Gjelstrup med at arbejde i Herlev, og sagen blev herefter overdraget til andre, der i første omgang meddelte, kommunen ikke var interesseret i at overtage vores Kloakker og hovedvandsledninger. 
Efter vi havde modtaget denne meddelelse, sendte Steen en meddelelse til kommunen om, at G/F, inden vi ankede deres afgørelse, gerne ville have oplysninger om andre ”private” kloakker og hovedvandsledninger i kommunen. 
Dette resulterede i at kommunen sendte mail om, at de måske nok havde været lidt hurtige med deres afgørelse og nu ville undersøge sagen nærmere. 
Vi (Bjarne og Steen) var efter denne meddelelse til møde med kommunen d. 28. sep., hvor vi udvekslede synspunkter. 
Det blev fra kommunen oplyst, at der desværre var lang behandlingstid på sådanne sager. De ville bl.a. nok koble en jurist på sagen, men de mente, der kunne være en afgørelse inden foråret.
G/F afventer afgørelsen fra kommunen.

4. Eventuelt:

Det årlige møde med kommunen blev afholdt d. 6. okt., og som sædvanligt deltog Carsten og Steen. Der er endnu ikke modtaget referat fra mødet, hvor der bl.a. blev orienteret om kommunens indsats på spildevands- og kloakledninger efter skybruddet, og der var ikke planer om, at privatisere veje i Herlev.

Juletræstænding afholdes, som tidligere meddelt, søndagen inden første søndag i advent – dvs. d. 21. november. 

Bestyrelsen vil igen gøre opmærksom på, at indbetaling af kontingent også kan ske via overførsel i netbank til vores konto i Nordea på Reg.nr. 0307 konto nr. 3491603894 
Husk, i meddelelse til beløbsmodtager, at skrive afsender f.eks.: Hav.41 eller Stok 17.

Hvis man har behov for indbetalingskort fås nye hos Steen Stokkemarkevej 17 eller Bjarne Havlykkevej 41. 

På bestyrelsens vegne

Bjarne Godskesen/ref.